text: Американският президент Доналд Тръмп обяви, че ще започне проверка на социалната мрежа Twitter. Той обяви, че тя прилага "сенчести банове" срещу известни републиканци, включително действащи конгресмени.
  "Twitter прилага "сенчести банове" срещу изявени републиканци. Не е добре. Ще проверим тази дискриминационна и нелегална практика веднага! Имам много оплаквания", пише Тръмп в Twitter.
  Реакцията му дойде ден след като Vice News обяви, че някои от известните републиканци, както и говорителят на Доналд Тръмп-младши, вече не се появяват като автоматични предложения в търсачката на Twitter докато потребителят въвежда ключови думи. Изданието твърди още, че представителите на Демократите не са засегнати по същия начин от търсачката.